CELEX: 52018DP0395
Language: el
Date: 2018-10-23 00:00:00
Title: Απόφαση του Ευρωπαϊκού Κοινοβουλίου της 23ης Οκτωβρίου 2018 σχετικά με την πρόταση για τον διορισμό του εκτελεστικού διευθυντή του Ευρωπαϊκού Ταμείου Στρατηγικών Επενδύσεων (N8-0100/2018 — C8-0423/2018 — 2018/0903(NLE))

16.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 345/120
            
         
      P8_TA(2018)0395
      Διορισμός του εκτελεστικού διευθυντή του ΕΤΣΕ
      Απόφαση του Ευρωπαϊκού Κοινοβουλίου της 23ης Οκτωβρίου 2018 σχετικά με την πρόταση για τον διορισμό του εκτελεστικού διευθυντή του Ευρωπαϊκού Ταμείου Στρατηγικών Επενδύσεων (N8-0100/2018 — C8-0423/2018 — 2018/0903(NLE))
      (Έγκριση)
      (2020/C 345/30)
      
         Το Ευρωπαϊκό Κοινοβούλιο,
      
      
                  —
               
               
                  έχοντας υπόψη την πρόταση του διοικητικού συμβουλίου του Ευρωπαϊκού Ταμείου Στρατηγικών Επενδύσεων, της 19ης Ιουλίου 2018, σχετικά με τον εκ νέου διορισμό του εκτελεστικού διευθυντή του (C8-0423/2018),
               
            
                  —
               
               
                  έχοντας υπόψη το άρθρο 7 παράγραφος 6 του κανονισμού (ΕΕ) 2015/1017 του Ευρωπαϊκού Κοινοβουλίου και του Συμβουλίου, της 25ης Ιουνίου 2015, για το Ευρωπαϊκό Ταμείο Στρατηγικών Επενδύσεων, τον Ευρωπαϊκό Κόμβο Επενδυτικών Συμβουλών και την Ευρωπαϊκή Πύλη Επενδυτικών Έργων και την τροποποίηση των κανονισμών (ΕΕ) αριθ. 1291/2013 και (ΕΕ) αριθ. 1316/2013 — το Ευρωπαϊκό Ταμείο Στρατηγικών Επενδύσεων (1),
               
            
                  —
               
               
                  έχοντας υπόψη το άρθρο 122α του Κανονισμού του,
               
            
                  —
               
               
                  έχοντας υπόψη τις κοινές διαβουλεύσεις της Επιτροπής Προϋπολογισμών και της Επιτροπής Οικονομικής και Νομισματικής Πολιτικής σύμφωνα με το άρθρο 55 του Κανονισμού,
               
            
                  —
               
               
                  έχοντας υπόψη την έκθεση της Επιτροπής Προϋπολογισμών και της Επιτροπής Οικονομικής και Νομισματικής Πολιτικής (A8-0314/2018),
               
            
                  A.
               
               
                  λαμβάνοντας υπόψη ότι σύμφωνα με το άρθρο 7 παράγραφος 6 του κανονισμού (ΕΕ) 2015/1017, ο εκτελεστικός διευθυντής και ο αναπληρωτής εκτελεστικός διευθυντής του ΕΤΣΕ διορίζονται από την ΕΤΕπ για καθορισμένη θητεία τριών ετών, άπαξ ανανεώσιμη, μετά από έγκριση του Ευρωπαϊκού Κοινοβουλίου, με ανοικτή και διαφανή διαδικασία επιλογής, σύμφωνα με τις διαδικασίες της ΕΤΕπ, κατά τη διάρκεια της οποίας το Ευρωπαϊκό Κοινοβούλιο ενημερώνεται δεόντως και εγκαίρως σε όλα τα στάδια·
               
            
                  B.
               
               
                  λαμβάνοντας υπόψη ότι στις 19 Ιουλίου 2018 το διοικητικό συμβούλιο του ΕΤΣΕ ενέκρινε πρόταση για τον εκ νέου διορισμό του εκτελεστικού διευθυντή και του αναπληρωτή εκτελεστικού διευθυντή του ΕΤΣΕ, και τη διαβίβασε στο Ευρωπαϊκό Κοινοβούλιο·
               
            
                  Γ.
               
               
                  λαμβάνοντας υπόψη ότι στις 25 Σεπτεμβρίου 2018 η Επιτροπή Προϋπολογισμών και η Επιτροπή Οικονομικής και Νομισματικής Πολιτικής διεξήγαγαν ακρόαση με τον Wilhelm Molterer, προταθέντα υποψήφιο για τη θέση του εκτελεστικού διευθυντή του ΕΤΣΕ, κατά την οποία ο υποψήφιος προέβη σε εναρκτήρια δήλωση και στη συνέχεια απάντησε σε ερωτήσεις των μελών των επιτροπών·
               
            
               
                  1.
               
               
                  εγκρίνει τον διορισμό του Wilhelm Molterer ως εκτελεστικού διευθυντή του Ευρωπαϊκού Ταμείου Στρατηγικών Επενδύσεων·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Τράπεζα Επενδύσεων και στις κυβερνήσεις των κρατών μελών.
               
            
         (1)  ΕΕ L 169 της 1.7.2015, σ. 1.